dh-unibe/image-text_koenigsfelden-charters-post-1500 huggingface dataset:
Wir, Agnes, von gottes gnaden wilent chùnginn ze Ungˀn, ✳ tuͦn kunt allen den, ✳ die disen brief senhēt
oder hoͤrent lesen, ✳ daz wir mit guͤtˀ bescheidenheit und bekantnùsse, ✳ do wir ez wol getuͦn mohtē, bi unsˀm
leben geschaffet haben und schaffen mit disem brief, ✳ wenne daz ist, daz got ùber uns gebùt, ✳ dz man
denn von dem guͦt, ✳ so wir da nidenan ze Oͤsterrich haben, ✳ als vil uns denn gevallen ist, ✳ ez sige von
einˀ oder zwein ✳ oder me quatemper ✳ als gewonlich ist, ✳ oder wz wir denn lassen, ✳ ez sige an golt, ✳ an
silber, an korn oder an win, ✳ da von geben sol den Minren Bruͦder ze Wien zenhen mark silbers ✳ und
wz dar ùber ist, daz sol man geben halbes ✳ dem clostˀ ze Kùngsvelt in Costentzˀ bistuͦm, unsˀ gestift. ✳
den andern halpteil sol man teilen in vier teil. ✳ ✳ und sol man einē vierteil geben ✳ allen den cloͤstern, so
in dem land ze Oͤsterrich sint, ✳ dz si uns in iren cloͤstern enphèlhen ✳ und got fùr uns bitten, ✳ und einen
vierdenteil ✳ den frowen ze Sant Claren ze Wien, ✳ daz si got fùr uns bitten, ✳ und einē vierdenteil
den naͤhsten capitteln ✳ der Predigˀ, ✳ der Minren Bruͦder und der Augustinˀ ✳ in dem land ze Oͤsterrich,
daz si uns oͧch in iren capitteln enphelhen und got fùr uns bitten, ✳ und einen vierdenteil dem spital
ze Wien ✳ un̄ allen spitalen ✳ und ussezzigen hùsern, ✳ die in dem land ze Oͤsterrich sint, ✳ daz si got oͧch fùr uns
bittē. ✳
alle diz ordenūg und gemaͤchte enphelhen wir unsˀm lieben vetterren ✳ Ruͦd̄, hertzogen ze Oͤsterrich ꝫcꝭ,
und dem, der denn zuͦ der zit unser amptman ist ze Wittenegge, ✳ und dem ministˀ der Minren Bruͦdˀ,
der denn zuͦ den ziten ministˀ ist in der provinci ze Oͤsterrich, ✳ daz si alle unser ✳ dise ordenūg nach
unsˀ meinūg wellen vollefoͤren ✳ und setzzen daz uff ir gewisseni und uff ir trùwe. ✳ wir bitten oͤch unsˀn
lieben vetterren hertzog Ruͦd̄ ze Oͤsterrich ꝫcꝭ, ✳ ob si jeman dar an sumen welle ✳ oder iren, ✳ daz ir inen
dar an beholfen sige. ✳ disù unser ordenūg ist beschenhen ze Kùngsvelt. ✳ daz dù staͤt und veste
belibe, ✳ so haben wir unser insigel gehenket an disen brief, ✳ der gegèben wart ze Kùngsfvêlt, ✳ an
der naͤhsten mitwochen nach dem palmtag, ✳ dez jares, do man zalt von Cristus gebùrt ✳ drùzenhē
hundert und zwei und sechzig jar. ✳
1362 IV 13 . F. Königsfelden
testament fròw Agnesen vō
Unger̄n ✳ ordnet das halb teil als irs
vˀlassen guͦtt ✳ gàn Kùngsfeld₎ ✳ das sy
vˀlàt im land Oͤsterrich ✳ und das ander
dùrch gott im selben land ✳
Nͦ. 755 .
362
1362 ✳ apr 13 ✳ Königsfelden ✳
1362
lj
K
A ✳ 20
diz ist dˀ brief ist als unsz₎ gnedige froͧw
selig von Ungˀn nàch ir tod ir guͦt ze Oͤstr₎
hat geheissz₎ dur got got teilen viij ✳
Mitw: nach Palmtag
1362 .
✳